Վարձով ընտանիք (ֆիլմ)

Վարձով ընտանիք (անգլ.՝ Borrowed Hearts), ամերիկյան ֆիլմ, սուրբծննդյան կատակերգություն մելոդրամայի տարրերով այն մասին, որ անհրաժեշտ է հրաշքների հավատալ անգամ այն ժամանակ, երբ կյանքը ցույց է տալիս իր ամենամռայլ կողմերը։ Ֆիլմի ռեժիսորն է Թեդ Քոթչեֆն է, գլխավոր դերերում խաղում են Ռոմա Դաունին և Էրիկ Մըքքորմակը։


== Սյուժե ==
Սեմ Ֆիլդը հաջողակ գործարար է, արդյունաբերողի և գործարանատիրոջ ընտանիքի ժառանգ։ Հայտնի լինելով որպես աշխատամոլ` Սեմն ուղղակի վայելում էր կանանց ընկերակցությունն ու ընկերուհիներին փոխում էր թաշկինակի պես։ Մի օր Սեմի մամուլի քարտուղարը` Դեյվ Էբերը, հայտարարում է, որ կազմակերպության մի հնարավոր գնորդ Սեմին համարում է ընտանիքի կատարյալ հայր ու ամուսին։ Սեմը հիացած չէր իր այդ լուրով, բայց այնուամենայնիվ համաձայնում է վարձել դերասանների, ովքեր պետք է խաղան որպես նրա կին և որդի։ Մի քանի անհաջող փորձերից հետո Սեմն ի սպառ կորցնում է հաջողակ գործարքի հույսը, երբ հանկարծ նրա տուն է վազում յոթնամյա մի աղջիկ։ Աղջկա անունը Զոի Ռասել է, և նա հաճախ է ընկնում անհարմար իրավիճակների մեջ` իր ավելորդ էներգիայի պատճառով։ Զոիի մայրը, Քեթլինը, միայնակ մայր է և փորձում է համատեղել մայրական պարտականությունները փող աշխատելու հետ։ Ճակատագրի հեգնանքով Քեթլինն աշխատում է Սեմի գործարանում։ Մի ժամանակ նա երազում էր նկարիչ դառնալու մասին, բայց նրա ամուսինը նրան միայնակ էր թողել փոքրիկ աղջկա հետ` հեռանալով առանց որևէ բացատրության։
Քեթլինին մեծ գումար է առաջարկում` Զոիի հետ Սեմի ընտանիքի դերը կատարելու համար։ Նա Սեմի վրա տպավորություն չի թողնում, սակայն նա ստիպված ընտրում է այս տարբերակը, քանի որ մյուս հավակնորդների կեցվածքը չափից դուրս արհեստական էր։ Քեթլինը նույնպես այդքան գոհ չէ ստեղծված իրավիճակից, սակայն նրան գումար է անհրաժեշտ տան վարձը վճարելու համար, և բացի այդ, Զոին սիրահարվել է Սեմի տանը. չէ՞ որ այդ տունը ճիշտ նրա տիկնիկի տնակն է։ Վարսավիրները և դիզայներները օգնում են մորը և աղջկան զգեստներ ընտրել, իսկ Սեմի աշխատակիցները նրանց սովորեցնում են, թե ինչ կարելի է և ինչ չի կարելի ասել Պարոն Դել Կամպոյի ներկայությամբ։ Նա պլանավորում է մնալ առանձնատանը հանգստյան օրերին և Զոին հմայված է նրանով, քանի որ վստահ է` նա հրեշտակ է և իջել է երկնքից։
Երբ Խավիերը հայտարարում է, որ ինքը մնալու է մինչև բանակցությունների ավարտը, այսինքն, ևս երկու շաբաթ, Զոին, ի տարբերություն Սեմի և Քեթլինի, հիացմունքի մեջ է։ Սեմը հուսահատված է, քանի որ ընտանեկան խաղերը նրան բավականին հոգնեցրել են։ Քեթլինը ցնցված է իր աղջկա հանդեպ նրա վերաբերմունքից և միանգամից որոշում է թողնել ամեն ինչ և վերադառնալ տուն։ Հենց այդ օրը Սեմը գալիս է նրա տուն և ներողություն է խնդրում և խնդրում է հետ վերադառնալ։
Հաջորդ գիշեր «ընտանիքը» և Խավիերը դուրս են գալիս սահելու չմուշկների վրա, և այդ ժամանակ Զոին համոզվում է, որ Խավիերը հրեշտակ է։ Սեմը սիրախաղ է անում Քեթլինի հետ և հասկանում է, որ նրա հետ իրեն ավելի հաճելի է, քան մնացած աղջիկների, ովքեր նրա ուշադրությանն էին արժանանում։ Երբ «ընտանիքի» ներսում հարաբերությունները սկսվում են կարգավորվել, հանկարծ հայտնվում է Ջերին` Զոիի հայրը։ Նա պահանջում է պատմել ողջ ճշմարտությունը, հակառակ դեպքում սպառնում է ձախողել պայմանագիրը։ Սեմը նրան գումար է առաջարկում` լռելու և մինչև Սուրբ Ծնունդ ընտանիքի հետ կապ չունենալու համար։ Քեթլինը շուտով իմանում է, որ Սեմի և Խավիերի միչև եղած գործարքը ենթադրում է ոչ թե միավորում, ինչպես նա ենթադրում էր, այլ ընկերության վաճառք։ Իսկ նա նշանակում է, որ արտադրությունը պետք է տեղափոխվի Մեքսիկա, որին կհետևի գրեթե բոլոր աշխատակիցների, այդ թվում և` Քեթլինի, աշխատանքից հեռացումը։ Ի պատասխան դրա` նա ցույց է տալիս Սեմին, թե այդ աշխատանքը որքան է պետք աշխատակիցներին, և դա Սեմին շատ դժվար դրության մեջ է դնում։
Սուրբ ծննդյան առավոտը Խավիերն ստորագրում է պայմանագիրը, սակայն Սեմը հրաժարվում է, ասելով որ ինքը չի աշխատում Սուրբ Ծննդյան օրերին։ Դրա փոխարեն նա համբուրում է Քեթլինին, ինչը վշտացնում է Զոիին։ Հետո հայտնվում է Ջերին և շփոթության մեջ է գցում Խավիերին։ Սեմը բացատրում է ամբողջ իրավիճակը և հրաժարվում է ստորագրել պայմանագիրը։
Ջերին այդ ժամանակ պատրաստվումէ  հեռանալ` հավաստիացնելով Զոիին, որ նրա համար ավելի լավ կլինի մնալ Սեմի և Քեթլինի հետ։ Այնուամենայնիվ, նա հուսահատված է և փախչում է տնից` բարձրանալով ծառը` տեսնելու համար, թե ինչպես է հեռանում իր հայրը։ Նա կախված է ճյուղից և վախենում է ընկնելուց։ Սեմը նրան ասում է, որ սիրում է իրեն և վստահեցնում է, որ կբռնի նրան։ Այդպես էլ լինում է, և աղջիկը նրան ընդունում է իր նոր հոր փոխարեն։


== Մրցանակներ և առաջադրումներ ==
«Գեմինի» մրցանակ, Կանադա (1998)
«Գեմինի» մրցանակի առաջադրում «Լավագույն ռեժիսոր դրամատիկական ծրագրում կամ մինի սերիալում» անվանակարգում
«Գեմինի» մրցանակի առաջադրում «Լավագույն երաժշտություն» անվանակարգում
«Գեմինի» մրցանակի առաջադրում «Լավագույն հեռուստաֆիլմ կամ մինի սերիալ» անվանակարգում
«ԱԼՄԱ» մրցանակ, ԱՄՆ (1998)


== Ծանոթագրություններ ==